Ministra di Desenvolvimentu Rural, Eva Ortet, fla na ultimu semana di komesu di mês di Julho, ma tudu konselhu di paiz ta bai benefisia di “ alguns intervensons e mikro realizason” pa minimiza queston di seka.
Di akordu ku governanti, “intervensons” ta bai foka sobritudu na quiston di apoiu pa planu di salvamentu di limaria, ku apoiu diretu pa famílias, pa primiti disponibilidade di agu pa animal, raçon ku presu subvensionadu e asistensia tekniku.
Promesa qui ka sa konvensi agrikultoris e kriadoris. Na diklarason pa Rádio Morabeza, riprisentanti di kriadoris di gadu di Porto Novo, na Santa Anton, Romeu Rodrigues, afirma qui apoiu sa bem tardi.
“Kel opiu li ka sa bai djuda agrikultoris, pamodi kuase tudu animal dja kaba morri, tudu kriadoris i proprietarius di gadu sta ku txeu divida. Ago, si txigaba di forma dretu kantu foi anunsiadu na primeru plano di imergência, talvez hoje nu ka staba na un stiuason ton mariadu”, si ki es líder assosiativu fla.
Di akordu ku Romeu Rodrigues, klassi ka sa kridita na promessas di governo
“Ministra ki ta diskulpanu, mas dja nu obi txeu publisidadi di djudas, na radiu e tilivison, ki ka da pa nada. Dja nu ka sa kridita na governo. Ês sa Prometi pa komesu di Julho, mas ti ki dadu, ta atxa dja Txobi”, si ki eh fla.
Pa si ladu, prisidenti di Assosiason di Kriadoris e Agrikulorirs, Eurico Andrade, ta atxa ki governo dja fazi algum kuza mas ki sa mesti kompu.
“Agrikultris tem tudu razon na pidi, pamodi quiston di disponibilizason di agu pa agricultura é un luta di txeu anu”, eh lembra.
Konsiquensia di falta di txuba na 214, agrikultris e kriadoris di limaria sa ixigi djuda e es sta fla ma mididas ki governo apresenta ka é suficienti.
EXpressoDasIlhas
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn